FireWire on käyttäjäystävällisempi nimi standardille, joka tunnetaan myös IEEE.1394- ja i.Link-nimillä.
Se on sarjamuotoinen väylä, jonka kautta laitteet voivat kommunikoida keskenään. Yleensä toisena laitteena on PC. 6-pinnin Firewire-kaapelissa kulkee myös sähköä laitteelle datan ohella, 4-pinnin kaapelissa ei kulje sähköä laitteelle. Laitteita on mahdollista ketjuttaa jopa 63 kappaletta peräjälkeen, mutta käytännössä kytketään peräjälkeen maksimissaan ainoastaan muutama laite ja yleensä vain yksi laite.
Standardin siirtonopeus on 400 Megabittiä/sekunti. Firewirestä on julkaistu myös nopeampi versio IEEE1394b, jonka tiedonsiirtonopeus on 800 Megabittiä/sekunti.
FireWire on laajalti käytössä Applen tietokoneissa ja laitteissa. Myös suurin osa digitaalisista DV-videokameroista on varustettu Firewire-portilla.
FireWire on kilpailija USB-tekniikalle, ja Firewire on ominaisuuksiltaan ja tiedonsiirtonopeudeltaan edistyneempi kuin USB1.x, mutta hitaampi kuin USB 2.0.
6-pinninen FireWire-liitin